pythainlp/thai_wikipedia_clean_20230101 huggingface dataset:
ประกอบไปด้วยอำเภอเมืองขอนแก่น (เฉพาะตำบลโคกสีและตำบลหนองตูม) อำเภอน้ำพอง (เฉพาะตำบลพังทุย ตำบลบัวเงิน ตำบลบัวใหญ่ ตำบลบ้านขาม และตำบลทรายมูล) อำเภอกระนวน และ กิ่งอำเภอซำสูง
ประกอบไปด้วยอำเภอเมืองขอนแก่น (เฉพาะตำบลบ้านหว้าและตำบลดอนช้าง) อำเภอมัญจาคีรี อำเภอพระยืน อำเภอบ้านฝาง (เฉพาะตำบลบ้านเหล่า) และกิ่งอำเภอโคกโพธิ์ไชย
ประกอบไปด้วยอำเภอภูเวียง (ยกเว้นตำบลกุดขอนแก่น ตำบลสงเปือย และ ตำบลนาชุมแสง) อำเภอสีชมพู (ยกเว้นตำบลนาจาน) และกิ่งอำเภอหนองนาคำ
ประกอบไปด้วยอำเภอหนองสองห้อง อำเภอเปือยน้อย อำเภอชนบท (เฉพาะตำบลบ้านแท่น และตำบลปอแดง) อำเภอบ้านไผ่ (เฉพาะตำบลป่าปอ) อำเภอพล (เฉพาะตำบลหัวทุ่ง ตำบลหนองแวงนางเบ้า และตำบลเก่างิ้ว) และ กิ่งอำเภอโนนศิลา
ในภายหลังประชุมคณะกรรมการการเลือกตั้ง (กกต.) มีมติให้ใบเหลืองแก่นางมุกดา พงษ์สมบัติ ว่าที่ ส.ส.เขต 4 , นายสมศักดิ์ เกียรติสุรนนท์ ว่าที่ ส.ส.เขต 6 , นายอรรถสิทธิ์ กาญจนสินิทธ์ ว่าที่ ส.ส.เขต 9 และนายพงศกร อรรณนพพร ว่าที่ ส.ส.เขต 10 จังหวัดขอนแก่น พรรคไทยรักไทย และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 4 , 6 , 9 และ 10 จังหวัดขอนแก่น โดยกำหนดวันเลือกตั้งใหม่คือวันที่ 29 มกราคม 2544
ไอซิส-จัง
ไอซิส-จัง  เป็นตัวละครสมมติในมังงะที่มาจากกระดานข้อความของทูแชนแนลในอินเทอร์เน็ตญี่ปุ่น และถูกสร้างในปีค.ศ. 2015 หลังจากอุบัติการณ์ชาวญี่ปุ่นถูกลักพาตัวและตัวหัวโดย รัฐอิสลามอิรักและลิแวนต์ ตัวละครถูกสร้างให้เป็นหญิงแนว"โมเอะ"
ไอซิส-จังถูกวาดโดยสมาชิกจากทูแชนแนล เพื่อเป็นการตอบรับโฆษณาชวนเชื่อของกลุ่มผู้ก่อการร้ายอิสลามรัฐอิสลามอิรักและลิแวนต์ (หรือรัฐอิสลามอิรักและซีเรีย) ตัวละครมีความเป็นมานุษยรูปนิยมแบบโมเอะของไอซิล และกลายเป็นอินเทอร์เน็ตมีมทั่วสื่อสังคมญี่ปุ่น
เจตนาของพวกเขาคือทำให้เว็บเต็มไปด้วยภาพของไอซิส-จัง เพื่อทำให้ตัวละครได้อันดับสูงสุดจากผลการค้นหาในโปรแกรมค้นหาเว็บของกูเกิล (กูเกิลบอมบ์) ถ้าเป็นไปได้ด้วยดี พวกเขาหวังว่าการค้นหากลุ่มไอซิสในอินเทอร์เน็ตจะเป็นรูปตัวละครแบบโมเอะแทนเว็บโฆษณาชวนเชื่อทางทหาร
ไอซิส-จังได้ถูกใส่เสียงด้วยอูตาอุในเดือนธันวาคม ค.ศ. 2015
เอนดา เคนนี
เอนดา เคนนี  เป็นอดีตนักการเมืองชาวไอริชผู้ดำรงตำแหน่งนายกรัฐมนตรีไอร์แลนด์ระหว่างปี ค.ศ. 2011 ถึง 2017
แบล็กไลฟส์แมตเทอร์
แบล็กไลฟส์แมตเทอร์ (, ย่อ: BLM, แปลตามอักษร "ชีวิตคนดำ[ก็]มีความหมาย") เป็นขบวนการสิทธิมนุษยชนระหว่างประเทศ กำเนิดขึ้นในชุมชนชาวอเมริกันเชื้อสายแอฟริกกัน ซึ่งรณรงค์ต่อต้านความรุนแรงและคตินิยมเชื้อชาติอย่างเป็นระบบต่อคนดำ BLM จัดการประท้วงต่อการฆ่าคนดำของตำรวจอยู่เป็นนิจ ซึ่งรวมถึงปัญหาที่ใหญ่กว่านั้นอย่างการกำหนดตัวผู้ต้องสงสัยด้วยเชื้อชาติ (racial profiling), การใช้ความรุนแรงของตำรวจ และความไม่เสมอภาคในระบบยุติธรรมทางอาญาของสหรัฐ
ในปี 2556 ขบวนการเริ่มต้นจากการใช้แฮชแท็ก #BlackLivesMatter บนสื่อสังคมหลังการตัดสินปล่อยตัวจำเลย จอร์จ ซิมเมอร์มันในเหตุยิงวัยรุ่นอเมริกันเชื้อสายแอฟริกา เทรย์วอน มาร์ตินเสียชีวิตในเดือนกุมภาพันธ์ 2555 ขบวนการดังกล่าวมีชื่อเสียงระดับประเทศจากการเดินขบวนบนถนนหลังการเสียชีวิตของอเมริกันเชื้อสายแอฟริกาสองคนในปี 2557 ได้แก่ ไมเคล บราวน์ ซึ่งทำให้เกิดการประท้วงและความไม่สงบในเฟอร์กูสัน และอีริก การ์เนอร์ในนครนิวยอร์ก นับแต่การประท้วงที่เฟอร์กูสัน ผู้เข้าร่วมขบวนการยังเดินขบวนต่อการเสียชีวิตของอเมริกันเชื้อสายแอฟริกาอีกหลายคนจากการกระทำของตำรวจหรือขณะอยู่ในการควบคุมตัวของตำรวจ ในฤดูร้อน 2558 นักกิจกรรมแบล็กไลฟส์แมตเทอร์พัวพันกับการเลือกตั้งประธานาธิบดีสหรัฐ พ.ศ. 2559 ผู้ริเริ่มแฮชแท็กและเรียกร้องให้ดำเนินการได้ขยายโครงการเป็นเครือข่ายทั่วประเทศโดยมีสาขาท้องถิ่นกว่า 30 แห่งระหว่างปี 2557 ถึง 2559 กระนั้น ขบวนการแบล็กไลฟส์แมตเทอร์ในภาพรวมเป็นเครือข่ายที่กระจายอำนาจและไม่มีลำดับบังคับบัญชาอย่างเป็นทางการ
คตินิยมเชื้อชาติในสหรัฐ
คตินิยมเชื้อชาติในสหรัฐ  มีมาแต่สมัยอาณานิคม เมื่ออเมริกันผิวขาวได้รับเอกสิทธิ์และสิทธิ์ทางกฎหมายหรือสังคม แต่ปฏิเสธให้สิทธิเดียวกันนั้นแก่เชื้อชาติและชนกลุ่มน้อยอื่น ชาวอเมริกันเชื้อสายยุโรป โดยเฉพาะอย่างยิ่งคริสเตียนโปรเตสแตนต์แองโกล-แซ็กซอนผิวขาวที่มั่งมี ได้รับเอกสิทธิ์สิทธิ์ขาดแต่ผู้เดียวในด้านการศึกษา การเข้าเมือง สิทธิเลือกตั้ง ความเป็นพลเมือง การซื้อที่ดิน และวิธีดำเนินการทางอาญาตลอดประวัติศาสตร์สหรัฐ ผู้เข้าเมืองที่มิใช่โปรเตสแตนต์จากทวีปยุโรป โดยเฉพาะอย่างยิ่งชาวไอริช โปแลนด์และอิตาลี มักถูกกีดกันด้ยวยความเกลียดกลัวต่างชาติและการเลือกปฏิบัติที่ยึดชาติพันธุ์รูปแบบอื่นในสังคมสหรัฐจนปลายคริสต์ศตวรรษที่ 19 และต้นคริสต์ศตวรรษที่ 20 นอกจากนี้ กลุ่มอย่างยิวและอาหรับเผชิญกับการเลือกปฏิบัติอย่างต่อเนื่องในสหรัฐ ผลทำให้บางคนในกลุ่มนี้ไม่ถูกระบุว่าเป็นผิวขาว ชาวอเมริกันเชื้อสายแอฟริกาถูกจำกัดเสรีภาพทางการเมือง สังคมและเศรษฐกิจตลอดประวัติศาสตร์สหรัฐส่วนใหญ่ ในอดีต ฮิสแอฟนิกก็เผชิญคตินิยมเชื้อชาติในสหรัฐ นอกจากนี้ ชาวเอเชียตะวันออก ใต้และตะวันออกเฉียงใต้ก็รู้สึกว่าถูกเลือกปฏิบัติด้วยเช่นกัน
สถาบันและที่มีการจัดโครงสร้างแบบเชื้อชาติและชาติพันธุ์ที่สำคัญและการแสดงคตินิยมเชื้อชาติ ได้แก่ พันธูฆาต การจับเป็นทาส การแบ่งแยก เขตสงวนอเมริกันพื้นเมือง โรงเรียนกินนอนอเมริกันพื้นเมือง กฎหมายเข้าเมืองและการแปลงสัญชาติ และค่ายกักกัน การเลือกปฏิบัติทางเชื้อชาติอย่างเป็นทางการส่วนใหญ่ถูกห้ามในกลางคริสต์ศตวรรษที่ 20 เป็นต้นมา เพราะประชาชนรับรู้ว่ายอมรับไม่ได้ทางสังคมและศีลธรรม การเมืองเรื่องเชื้อชาติยังเป็นปรากฏการณ์สำคัญ และคตินิยมเชื้อชาติยังสะท้อนออกมาในรูปความไม่เสมอภาคทางสังคมและเศรษฐกิจอยู่ การจัดช่วงชั้นด้วยเชื้อชาติยังเกิดในการจ้างงาน การเคหะ การศึกษา การให้กู้และการปกครอง
ในทัศนะของสหประชาชาติและเครือข่ายสิทธิมนุษยชนสหรัฐ "การเลือกปฏิบัติในสหรัฐแทรกซึมอยู่ในทุกแง่มุมของชีวิตและขยายรวมถึงชุมชนผิวสีทั้งหมด" แม้สภาพของทัศนะซึ่งชาวอเมริกันโดยเฉลี่ยยึดถือได้เปลี่ยนแปลงในช่วงหลายทศวรรษที่ผ่านมา แต่ผลสำรวจที่องค์การอย่างเอบีซีนิวส์รวบรวมพบว่าแม้ในอเมริกาสมัยใหม่ อเมริกันจำนวนมากยังยอมรับว่ามีมุมมองที่เลือกปฏิบัติ ตัวอย่างเช่น บทความปี 2550 โดยเอบีซีระบุว่า อเมริกันหนึ่งในสิบยอมรับว่ามีความเดียดฉันท์ต่ออเมริกันเชื้อสายฮิสแปนิกและละติน และประมาณหนึ่งในสี่ยอมรับว่ามีความเดียดฉันท์ต่ออเมริกันเชื้อสายอาหรับ การสำรวจของยูกอฟ/อีโคโนมิสต์ปี 2561 พบว่าอมเริกัน 17% ค้านการสมรสระหว่างเชื้อชาติ และกลุ่มชาติพันธุ์ "อื่น" 19% คัดค้าน รวมทั้งผิวดำ 18% ผิวขาว 17% และฮิสแปนิก 15%
อเมริกันบางส่วนมองว่าการเลือกตั้งบารัก โอบามาเป็นประธานาธิบดีผิวดำคนแรกของสหรัฐ (ดำรงตำแหน่ง 2552 ถึง 2560) เป็นสัญญาณว่าประเทศได้เข้าสู่ยุคหลังเชื้อชาติแล้ว อย่างไรก็ดี การเลือกตั้งประธานาธิบดีดอนัลด์ ทรัมป์ในปี 2559 มีนักวิจารณ์บางคนมองว่าเป็นปฏิกิริยาสะท้อนแบบคตินิยมเชื้อชาติต่อการเลือกตั้งโอบามา ระหว่างคริสต์ทศวรรษ 2010 สังคมอเมริกันยังเผชิญกับคตินิยมเชื้อชาติและการเลือกปฏิบัติระดับสูง ปรากฏการณ์ใหม่อย่างหนึ่งได้แก่การเติบโตของบวนการ "ขวาทางเลือก" (alt-right) ซึ่งเป็นแนวร่วมชาตินิยมผิวขาวที่มุ่งขับชนกลุ่มน้อยทางเพศและเชื้อชาติออกจากสหรัฐ หลังจากกลางคริสต์ทศวรรษ 2010 เป็นต้นมา กระทรวงความมั่นคงมาตุภูมิและสำนักงานสอบสวนกลางถือว่าความรุนแรงจากพวกความสูงสุดของคนขาวเป็นภัยคุกคามการก่อการร้ายในประเทศอันดับต้น ๆ ในสหรัฐ
จัว อีถิง
จัว อีถิง หรือ ทีมี่ จัว ( เกิด 2 ตุลาคม พ.ศ.2524 - ) เป็นนักร้องและนักแสดงหญิงชาวไต้หวัน เธอได้บันทึกเสียงเพลงในภาษาจีนกลางและจีนสำเนียงฮกเกี้ยนมากกว่า 800 เพลง และเพลงภาษาจีนกวางตุ้งบันทึกเสียงเพลงได้น้อยกว่า 2 เพลง
เธอเกิดเมื่อวันที่ 2 ตุลาคม พ.ศ.2524 เกิดที่เขตซินจ้วง เมืองไทเปย์ใหม่ ประเทศไต้หวัน เมื่อเธอได้อายุ 5 ขวบ พ่อแม่ของเธอแนะนำให้เธอรู้จักกับโลกแห่งการแสดงในการร้องเพลงและการแสดง เธอได้ถ่ายทำโฆษณาตั้งแต่เธออายุ 6 ปี เมื่อเธอได้ปล่อยตัวอัลบั้มแรกของเธอในเพลงภาษาจีนสำเนียงฮกเกี้ยน
ในปี พ.ศ.2529 - 2534 เธอได้แสดงละครจีนฮกเกี้ยน ในช่วงเวลานั้น เธอยังบันทึกเพลงอัลบั้มเพลงมากมาย ส่วนใหญ่มาจากจีนฮกเกี้ยน
ปี พ.ศ.2533 เธอได้ออกเพลงภาษาฮกเกี้ยนเป็นชุดคลาสลิค เธอเล่นเปียโนหรือกีตาร์ขณะที่เธอกำลังร้องเพลงหรือเต้นรำ เธอได้แสดงละครที่มีชื่อเสียงที่เปิดตัวคือ ทองคำแห่งเก้าปี ละครจีนหวงเหมย ขณะที่เธออายุ 9 ขวบ ซึ่งเธอเป็นดาราทั้งเด็กผู้ชายและเด็กผู้หญิงที่กำลังร้องเพลงละครในภาษาจีนกลางในแต่ละคู่ เธอได้ปล่อยตัวอัลบั้มชุดเพลงตรุษจีนแรกของเธอด้วย
ปี พ.ศ.2536 เธอมีบทบาทเล่นในละครจีนที่โรงละครไทเป ที่เธอทำหน้าที่และร้องเพลงพื้นเมืองและเพลงละคร ผู้ชมจะปรบมือชื่นชมอย่างมาก ตามด้วยปี พ.ศ.2537 เธอได้ออกตัวอัลบั้มเพลงประกอบหนังคลาสลิกหวงเหมยเตียว ชุดที่ 1; เพลงท่วงทำนองพื้นบ้าน (黄梅戏经典1; 小调重唱) มีเพลงของชีวิตของคนหนุ่มสาวในจีนโบราณ เธอได้ปล่อยตัวเพลงอัลบั้มชื่อดังของความทรงจำเพลงฮิตของเติ้งลี่จวิน (怀念邓丽君金曲) ในให้รำลึกถึง เติ้ง ลี่จวิน นักร้องชาวจีนชื่อดัง
ปี พ.ศ.2539 เธอได้ย้ายอยู่ที่เมืองปักกิ่ง ประเทศจีนเป็นครั้งแรก เมื่อเธออายุ 15 ปี ในขณะเดียวกัน เธอได้ปล่อยตัวเพลงของเธอที่มีชื่อเสียงมาก ซีรีย์ฉบับพิเศษของ MTV ชื่อว่า เรื่องของอารมณ์หญิงสาว 1 (少女的心情故事 1)
ปี พ.ศ.2540 เธอได้บันทึกเสียงเพลงชื่อว่า "ฉ่ายซิน" (猜心) ของเพลงป๊อปที่มีชื่อเสียง อัลบั้มชุดตรุษจีนฉบับฤดูใบไม้ผลิ (春语, ภาษาของฤดูใบไม้ผลิ) และอัลบั้มเพลงเดียวฉบับจีนฮกเกี้ยนคือ "เหลี่ยนหม่ง" (恋梦, ความรักแห่งความฝัน)
ปี พ.ศ.2541 เธอได้ปล่อยเพลงชื่อว่า "ฮว่าเตี่ย" (化蝶) ของเพลงป๊อปคลาสลิกและเพลงประกอบละครโทรทัศน์จีนที่มีชื่อเสียง
ปี พ.ศ.2542 เธอได้ปล่อยเพลงชื่อว่า "ชานตี้ฉิงเกอ" (山地情歌 เพลงรักแห่งชาวเขา) และอัลบั้มเพลงตรุษจีนฉบับดีวีดีของเธอชื่อว่า "ก่งจ้าวเป่ยจิงเฉิงต้าถวนหยวน" (拱照北京城大团圆) หรืออัลบั้มฉบับวีซีดี "จิงเฉิงอิ่งซินชุน" (京城迎新春) ซีรีย์ชุดแรกของซุปเปอร์สตาร์ทั้งแปดคน (八大巨星)
ปี พ.ศ.2543 อัลบั้มเพลงเดียวฉบับเพลงป๊อปที่ทันสมัยมากขึ้นของเธอคือ "เทียนชือคว่ายซิงหลาย" (天使快醒来) ที่ได้รับการปล่อยตัวเช่นเดียวกับอัลบั้ม "เฟ่ยวู่เซี่ยเจิน" (飞舞写真)
ปี พ.ศ.2544 เธอหยุดพักจากวงการนักร้องเนื่องจากเธอมีความตึงเครียดโดยที่เธอไม่มีการประกาศหยุดพัก และข่าวลือได้แพร่กระจายที่ไม่มีข้อมูลความจริงของเธอมีทั้งเธอถูกเสียชีวิตจากอุบัติเหตุรถหรือมะเร็งที่ท้อง
ปี พ.ศ.2545 เธอได้กลับมาเป็นวงการนักร้องอีกครั้งและปล่อยตัว 2 อัลบั้มตรุษจีนของวงซุปเปอร์สตาร์ทั้งแปด ในเพลงภาษาจีนกลาง "ซิงกวางฉานเหยาเหอซินชุน" (星光闪耀贺新春) และเพลงภาษาจีนฮกเกี้ยน "ป่ายหวานจวี่ซิงจ้วนต้าเถียน" (百万巨星赚大钱) เธอได้ร้องเพลงในอัลบั้มแรกในซีรีย์ที่ 2 คือ "จู้ฝู" (祝福)
ปี พ.ศ.2549 เธอได้ปล่อยตัวเพลงตรุษจีนแนวดีเจทันสมัยและอัลบั้มเพลงป๊อปที่มีชื่อเสียงที่ขายดีที่สุด
ปี พ.ศ.2550 เธอได้ปล่อยตัวเพลงของซุปเปอร์สตาร์ทั้งแปดและอัลบั้มเพลงตรุษจีนของเธอ กับเพลงตรุษจีนต้นฉบับของเธอบางส่วน ในเดือนมิถุนายน พ.ศ.2550 เธอได้แสดงละครเป็นอาจารย์ในหนังชื่อว่า "โชคชะตาดี" (緣來是愛) สำหรับมูลนิธิการกุศลโดยไม่มีค่าตอบแทน เธอได้เริ่มแสดงละครซีรีย์ชื่อว่า "ผู้หญิงที่มีความสุขในครอบครัวติง" (丁家有女喜洋洋) ในเดือนตุลาคม เธอได้เล่นบทบาทตัวละครเป็นพนักงานออฟฟิศ
ปี พ.ศ.2551 เธอได้ร้องเพลงคู่กับเพลงชื่อว่า "ฉายห่งหลิง" (採紅菱) ในอัลบั้มของซุปเปอร์สตาร์ทั้งแปด
ปี พ.ศ.2552 เธอได้ปล่อยตัวอัลบั้มตรุษจีนชุดอื่นๆชื่อว่า "ห่าวชุนเทียน" (好春天)
ปี พ.ศ.2554 เธอได้ปล่อยตัวอัลบั้มเพลงตรุษจีนชื่อว่า "เฟิงโฉวเหนียน" (丰收年) และอัลบั้มของเธออีกหนึ่งชุด
ปี พ.ศ.2557 เธอได้ปล่อยตัวอัลบั้ม "ชิงอ้ายเตอหนี่" (親愛的你) ทั้งเพลงจีนฮกเกี้ยนเดียว ท่ามกลางเพลงจีนกลางอื่น ๆ
ปัจจุบันนี้เธอได้ย้ายมาอยู่ที่ไทเป ประเทศไต้หวัน และแสดงในประเทศจีน
กุลจิราณัฐ อินทรศิลป์
อุมมุสซะมีม
อุมมุสซะมีม  เป็นบริเวณทรายดูด ทางขอบตะวันออกของทะเลทรายรุบอุลคอลีซึ่งส่วนใหญ่อยู่ในเขตแดนของประเทศโอมาน
เซอร์วิลเฟรด เทซิเจอร์ เป็นชาวยุโรปคนแรกที่มาบริเวณนี้ในช่วงปลายคริสต์ทศวรรษ 1940 หลังจากที่เขาเดินทางออกจากเศาะลาละฮ์ในประเทศโอมาน
อนุสรณ์ผู้ตาย
สมณกรรมาธิการนครรัฐวาติกัน
สมณกรรมาธิการนครรัฐวาติกัน  เป็นฝ่ายนิติบัญญัติของนครรัฐวาติกัน ประกอบด้วยประธานและพระคาร์ดินัลอีกหกรูปที่ได้รับแต่งตั้งจากพระสันตะปาปา มีวาระดำรงตำแหน่งคราวละห้าปี
ประธานสมณกรรมาธิการไม่ได้เป็นเพียงประมุขฝ่ายนิติบัญัติของนครรัฐวาติกันเท่านั้น แต่ยังเป็นหัวหน้ารัฐบาลวาติกันอีกด้วยในตำแหน่งที่เรียกว่าประธานสังฆาภิบาลนครรัฐวาติกัน (Governorate of Vatican City State)
สมณกรรมาธิการถูกตั้งขึ้นในปีค.ศ. 1939 โดยสมเด็จพระสันตะปาปาปิอุสที่ 12 กฎหมายและข้อบังคับที่ออกโดยสมณกรรมาธิการจะถูกส่งไปยังพระสันตะปาปาผ่านเลขาธิการรัฐเพื่อประกาศและบังคับใช้ กฎหมายและข้อบังคับต่างๆที่ออกโดยสภาจะถูกประกาศลงในวารสาร "Acta Apostolicae Sedis"
สภาสังฆาธิการนครรัฐวาติกัน
การรุกร้อยวัน
การรุกร้อยวัน เป็นชุดการรุกครั้งใหญ่ของฝ่ายสัมพันธมิตรระหว่างเดือนสิงหาคมถึงพฤศจิกายน 1918 การรุกเริ่มขึ้นในยุทธการที่อาเมียงในเดือนสิงหาคม ก่อนฝ่ายสัมพันธมิตรจะไล่ยึดพื้นที่ที่ฝ่ายมหาอำนาจกลางยึดได้ช่วงการรุกฤดูใบไม้ผลิ ตามด้วยการรุกผ่านแนวฮินเดินบวร์ค ท้ายที่สุดการรุกร้อยวัน ร่วมกับการปฏิวัติภายในประเทศบีบบังคับให้ฝ่ายเยอรมันยอมสงบศึกในเดือนพฤศจิกายน อันเป็นการสิ้นสุดแนวรบด้านตะวันตกในสงครามโลกครั้งที่หนึ่ง ทั้งนี้ชื่อ "การรุกร้อยวัน" ไม่ได้หมายถึงยุทธการหรือกลยุทธ์ใดเป็นพิเศษ แต่หมายถึงชัยชนะอย่างต่อเนื่องของฝ่ายสัมพันธมิตรช่วงท้ายสงคราม
เดือนมีนาคม 1918 กองทัพเยอรมันเริ่มการรุกฤดูใบไม้ผลิเพื่อเอาชนะฝ่ายสัมพันธมิตรให้ได้ก่อนสหรัฐจะเข้าร่วมเต็มตัว แต่ความพ่ายแพ้ในยุทธการที่มาร์นครั้งที่สองในเดือนกรกฎาคม ทำให้ฝ่ายเยอรมันสั่งถอนทัพ ด้านแฟร์ดีน็อง ฟ็อช ผู้บัญชาการสูงสุดฝ่ายสัมพันธมิตรสั่งเริ่มการรุกกลับโดยได้รับกำลังสนับสนุนจากสหรัฐและบริเตน เดือนสิงหาคม ฟ็อชกับดักลาส เฮก ผู้บัญชาการทัพบริเตนตัดสินใจโจมตีที่แม่น้ำซอมม์ ใกล้เมืองอาเมียงเพื่อขับไล่ทัพเยอรมันออกจากทางรถไฟอาเมียง–ปารีสที่สำคัญ ชัยชนะของฝ่ายสัมพันธมิตรในครั้งนี้ทำให้ฝ่ายเยอรมันเริ่มถอยทัพกลับไปที่แนวฮินเดินบวร์ค อันเป็นปราการแน่นหนาที่ฝ่ายเยอรมันสร้างขึ้นในปี 1916 ปลายเดือนกันยายน ฝ่ายสัมพันธมิตรเอาชนะทัพเยอรมันในยุทธการที่คลองแซ็ง-ก็องแต็งและเจาะผ่านแนวฮินเดินบวร์คได้สำเร็จ
โคตาโร ทากามูระ
โคตาโร ทากามูระ  (13 มีนาคม ค.ศ. 1878 – 2 เมษายน ค.ศ. 1956) เป็น กวี นักเขียน นักประพันธ์เพลง จิตรกร และประติมากรชาวญี่ปุ่น มีชีวิตอยู่ในช่วงยุคเมจิตลอดจนถึงยุคโชวะของประเทศญี่ปุ่น ชื่อจริงโดยกำเนิดคือ มิตสึตาโร
เขาเป็นช่างแกะสลักและจิตรกรชั้นนำในญี่ปุ่น บทกวีของเขาอันที่เป็นที่รู้จัก ได้แก่ "การเดินทาง（道程）" และ "จิเอโกะโช（智恵子抄）" ซึ่งล้วนมีชื่อเสียง และผลงานอีกหลายชิ้นของเขายังได้รับการตีพิมพ์ลงในตำราเรียน นอกจากนั้นยังมีการเขียนคำวิจารณ์ การเขียนเรียงความและกลอนทังกะ น้องชายคือโทโยจิกะ ทากามูระ ผู้เป็นช่างภาพ อีกทั้งมีโคอุง ทากามูระ บิดาของเขาซึ่งคอยเป็นผู้ประเมินผลงานให้กับเขาอีกด้วย
Takashi Hirai " Takamura Koutarou - The Way of Life " San'ichi Library, May 2017. ISBN 4-380-07205-3. ISBN 978-4-380-07205-5.
โยร์โกส ปาปันเดรว
เยออร์ยีโอส อันเดรอัส ปาปันเดรว  หรือเรียกสั้น ๆ ว่า โยร์โกส  เป็นนักการเมืองชาวกรีก-อเมริกันผู้ดำรงตำแหน่งนายกรัฐมนตรีกรีซตั้งแต่ปี ค.ศ. 2009 ถึง ค.ศ. 2011
กีฬายิงธนูในโอลิมปิกฤดูร้อน 1992
การแข่งขันยิงธนูในโอลิมปิกฤดูร้อน 1992 เป็นการแข่งขันกีฬายิงธนูในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 31 กรกฎาคม - 4 สิงหาคม พ.ศ. 2539 จัดขึ้นที่สนาม Camp Olímpic de Tir amb Arc ซึ่งการแข่งขันกีฬายิงธนูครั้งนี้มีการแข่งขันทั้งหมด 4 รายการ คือ ประเภททีมชาย 2 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน 136 คน จาก 44 ประเทศ
ชาวอเมริกันเชื้อสายเอเชีย
ชาวอเมริกันเชื้อสายเอเชีย  คือชาวอเมริกันที่มีบรรพบุรุษเป็นชาวเอเชีย คำนี้ใช้ระบุถึงกลุ่มพหุชาติพันธุ์ (Panethnicity) อันประกอบด้วยประชากรที่หลากหลาย ที่มีพื้นเพมาจากเอเชียตะวันออก, เอเชียใต้ หรือเอเชียตะวันออกเฉียงใต้ ตามที่นิยามไว้โดยสำนักงานสำมะโนประชากรสหรัฐอเมริกา ที่ซึ่งผระกอบผู้ที่ระบุเชื้อชาติ (race(s)) ของตนบนสำมะโนว่าเป็นชาวเอเชีย ("Asian") หรือใช้คำที่มีการรายงานไว้ เช่น "จีน, ฟิลิปิโน, อินเดีย, ญี่ปุ่น, เกาหลี, เวียดนาม และชาวเอเชียอื่น ๆ (Other Asian)" ในปี 2018 ประชากรอเมริกันเชื้อสายเอเชียคิดเป็น 5.4% ของประชากรทั้งสหรัฐอเมริกา; ซึ่งถ้ารวมถึง ชาวอเมริกันเชื้อสายเอเชียพหุเชื้อชาติ (Multiracial Asian Americans) จำนวนจะเพิ่มสูงขึ้นเป็น 6.5%
ประชากรศาสตร์ของชาวอเมริกันเชื้อสายเอเชียสามารถแบ่งย่อยออกเป็นกลุ่มต่าง ๆ ดังนี้
นอกจากนี้ชาวอเมริกันเชื้อสายเอเชียยังรวมถึง ชาวอเมริกันพหุเชื้อชาติ (Multiracial Americans) ที่มีพื้นเพจากชาวเอเชียกลุ่มหนึ่งหรือมากกว่า
ในปี 2010 มีประชากร 2.8 ล้านรน (อายุ 5 ขวบหรือมากกว่า) ที่พูดภาษาใดภาษาหนึ่งของภาษาจีนเมื่ออยู่ในเคหสถาน และเป็นภาษาที่มีใช้มากที่สุดในสหรัฐอเมริกาเป็นอันดับสามรองจากภาษาสเปนและภาษาอังกฤษ ส่วนภาษาของเอเชียอื่น ๆ ที่มีพบผู้พูดเป็นจำนวนมากเช่น ภาษาตากาล็อก, ภาษาเวียดนาม และ ภาษาเกาหลี ที่ซึ่งมีผู้พูดมากกว่า 1 ล้านคนในสหรัฐอเมริกา
ในปี 2012 อลาสกา, แคลิฟอร์เนีย, ฮาวาย, อิลลินอยส์, แมสซาชูเสตส์, มิชิแกน, เนวาดา, นิวเจอร์ซีย์, รัฐนิวยอร์ก, เท็กซัส และรัฐวอชิงตัน ได้ตีพิมพ์เอกสารเกี่ยวกับการเลือกตั้ง เป็นภาษาของเอเชีย เพื่อเป็นไปตามรัฐบัญยัติ Voting Rights Act; ประกอบด้วยภาษาตากาล็อก, ภาษาจีนแมนดาริน, ภาษาเวียดนาม, ภาษาสเปน, ภาษาฮินดีมาตรฐาน และ ภาษาเบงกอล นอกจากนี้ยังมีในภาษาคุชราต, ภาษาญี่ปุ่น, ภาษาเขมร, ภาษาเกาหลี และ ภาษาไทย เพิ่มเข้ามาในภายหลัง ผลสำรวจในปี 2013 พบว่าชาวอเมริกันเชื้อสายเอเชีย 48 เปอร์เซ็นต์เลือกรับสื่อในภาษาแม่ (Media in native language) เป็นแหล่งข่าวหลัก (primary news source)
ในสำมะโนประชากรปี 2000 พบว่าภาษาที่มีใช้มากที่สุดในชุมชนชาวอเมริกันเชื้อสายเอเชียนั้นประกอบด้วยภาษาจีน (ภาษากวางตุ้ง, ภาษาไตซาน และ ภาษาฮกเกี้ยน), ภาษาตากาล็อก, ภาษาเวียดนาม, ภาษาเกาหลี, ภาษาญี่ปุ่น, ภาษาฮินดี, ภาษาอูรดู, และภาษาคุชราต
ผลการศึกษาในปี 2012 ของศูนย์วิจัยพีวระบุศาสนาที่พบในประชากรอเมริกันเชื้อสายเอเชียดังนี้:
แนวโน้มทางศาสนา.
อัตราส่วนของคริสเตียนในชาวอเมริกันเชื้อสายเอเชียนั้นลดลงอย่างมากตั้งแต่ทศวรรษ 1990s หลัก ๆ แล้วเกิดจากการอพยพขนาดใหญ่จากประเทศคริสเตียนส่วนน้อยเข้ามา (โดยเฉพาะจีนและอินเดีย) ในปี 1990 มีชาวอเมริกันเชื้อสายเอเชีย 63% ที่นับถือศาสนาคริสต์ ในขณะที่ในปี 2001 มีเพียง 43% นอกจากนี้ยังเป็นผลมาจากแนวโน้มที่คนเริ่มหันเข้าสู่ศาสนาเอเชีย ซึ่งเพิ่มสูงขึ้นสองเท่าในทศวรรษเดียวกัน
Asian American
กีฬาเบสบอลในโอลิมปิกฤดูร้อน 1992
การแข่งขันเบสบอลในโอลิมปิกฤดูร้อน 1992 เป็นการแข่งขันกีฬาเบสบอลในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 26 กรกฎาคม - 5 สิงหาคม พ.ศ. 2539 จัดขึ้นที่สนาม Estadi La Feixa Llarga (L'Hospitalet de Llobregat) และ Camp Municipal de Beisbol de Viladecans (Viladecans) ซึ่งการแข่งขันกีฬาเบสบอลครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน คน จาก 8 ประเทศ
กีฬามวยสากลสมัครเล่นในโอลิมปิกฤดูร้อน 1992
การแข่งขันมวยสากลสมัครเล่นในโอลิมปิกฤดูร้อน 1992 เป็นการแข่งขันกีฬามวยสากลสมัครเล่นในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 26 กรกฎาคม - 9 สิงหาคม พ.ศ. 2539 จัดขึ้นที่สนาม Pavelló Club Joventut Badalona ซึ่งการแข่งขันกีฬามวยสากลสมัครเล่นครั้งนี้มีการแข่งขันทั้งหมด 12 รายการ คือ ประเภททีมชาย 12 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน คน จาก ประเทศ
กีฬาเปโลตาบาสก์ในโอลิมปิกฤดูร้อน 1992
การแข่งขันเปโลตาบาสก์ในโอลิมปิกฤดูร้อน 1992 เป็นการแข่งขันกีฬาสาธิตในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 25 กรกฎาคม - 5 สิงหาคม พ.ศ. 2539 จัดขึ้นที่สนาม Vall d'Hebron ซึ่งการแข่งขันกีฬาเปโลตาบาสก์ครั้งนี้มีการแข่งขันทั้งหมด 10 รายการ คือ ประเภททีมชาย รายการ และประเภททีมหญิง รายการ โดยมีนักกีฬาเข้าร่วมแข่งขัน คน จาก ประเทศ
กีฬาโรลเลอร์ฮอกกี้ในโอลิมปิกฤดูร้อน 1992
การแข่งขันโรลเลอร์ฮอกกี้ในโอลิมปิกฤดูร้อน 1992 เป็นการแข่งขันกีฬาสาธิตในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 26 กรกฎาคม - 7 สิงหาคม พ.ศ. 2539 จัดขึ้นที่สนาม Vic, Sant Sadurní d'Anoia, Reus ซึ่งการแข่งขันกีฬาโรลเลอร์ฮอกกี้ครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 120 คน จาก 12 ประเทศ
กีฬาเรือแคนูในโอลิมปิกฤดูร้อน 1992
การแข่งขันเรือแคนูในโอลิมปิกฤดูร้อน 1992 เป็นการแข่งขันกีฬาเรือแคนูในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ กรกฎาคม - สิงหาคม พ.ศ. 2539 จัดขึ้นที่สนาม ซึ่งการแข่งขันกีฬาเรือแคนูครั้งนี้มีการแข่งขันทั้งหมด 16 รายการ คือ ประเภททีมชาย 12 รายการ และประเภททีมหญิง 4 รายการ โดยมีนักกีฬาเข้าร่วมแข่งขัน คน จาก ประเทศ
กีฬาจักรยานในโอลิมปิกฤดูร้อน 1992
การแข่งขันจักรยานในโอลิมปิกฤดูร้อน 1992 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 26-31 กรกฎาคม พ.ศ. 2539 จัดขึ้นที่สนาม Sant Sadurní d'Anoia และ Velòdrom d'Hortaซึ่งการแข่งขันกีฬาจักรยานครั้งนี้มีการแข่งขันทั้งหมด 10 รายการ คือ ประเภททีมชาย 7 รายการ และประเภททีมหญิง 3 รายการ โดยมีนักกีฬาเข้าร่วมแข่งขัน 451 คน จาก 76 ประเทศ
กีฬาขี่ม้าในโอลิมปิกฤดูร้อน 1992
การแข่งขันขี่ม้าในโอลิมปิกฤดูร้อน 1992 เป็นการแข่งขันกีฬาขี่ม้าในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 28 กรกฎาคม - 9 สิงหาคม พ.ศ. 2539 จัดขึ้นที่สนาม Real Club de Polo de Barcelona และ Club Hípic El Montanyà ซึ่งการแข่งขันกีฬาขี่ม้าครั้งนี้มีการแข่งขันทั้งหมด 6 รายการ คือ ประเภทเดี่ยว 3 รายการ และประเภททีม 3 รายการ โดยมีนักกีฬาเข้าร่วมแข่งขัน 215 คน จาก 35 ประเทศ
กีฬาฟันดาบในโอลิมปิกฤดูร้อน 1992
การแข่งขันฟันดาบในโอลิมปิกฤดูร้อน 1992 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ กรกฎาคม - สิงหาคม พ.ศ. 2539 จัดขึ้นที่สนาม ซึ่งการแข่งขันกีฬาฟันดาบครั้งนี้มีการแข่งขันทั้งหมด 8 รายการ คือ ประเภททีมชาย 6 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน คน จาก ประเทศ
กีฬาฮอกกี้ในโอลิมปิกฤดูร้อน 1992
การแข่งขันฮอกกี้ในโอลิมปิกฤดูร้อน 1992 เป็นการแข่งขันกีฬาฮอกกี้ในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 26 กรกฎาคม - 8 สิงหาคม พ.ศ. 2539 จัดขึ้นที่สนาม Estadi Olímpic de Terrassa ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 214 คน จาก 14 ประเทศ
กีฬาฟุตบอลในโอลิมปิกฤดูร้อน 1992
การแข่งขันฟุตบอลในโอลิมปิกฤดูร้อน 1992 เป็นการแข่งขันกีฬาฟุตบอลในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 24 กรกฎาคม - 8 สิงหาคม พ.ศ. 2535 จัดขึ้นที่สนาม ซึ่งการแข่งขันกีฬาฟุตบอลครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 272 คน จาก 16 ประเทศ
กีฬายิงปืนในโอลิมปิกฤดูร้อน 1992
การแข่งขันยิงปืนในโอลิมปิกฤดูร้อน 1992 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ กรกฎาคม - สิงหาคม พ.ศ. 2535 จัดขึ้นที่สนาม Mollet del Vallès ซึ่งการแข่งขันกีฬายิงปืนครั้งนี้มีการแข่งขันทั้งหมด 13 รายการ คือ ประเภททีมชาย 7 รายการ และประเภททีมหญิง 4 รายการ และประเภทผสม 2 รายการ โดยมีนักกีฬาเข้าร่วมแข่งขัน 407 คน จาก 83 ประเทศ
กีฬาเทนนิสในโอลิมปิกฤดูร้อน 1992
การแข่งขันเทนนิสในโอลิมปิกฤดูร้อน 1992 เป็นการแข่งขันกีฬาเทนนิสในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 27 กรกฎาคม - 8 สิงหาคม พ.ศ. 2535 จัดขึ้นที่สนาม Tennis de la Vall d'Hebron ซึ่งการแข่งขันกีฬาเทนนิสครั้งนี้มีการแข่งขันทั้งหมด 4 รายการ คือ ประเภททีมชาย 2 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน คน จาก ประเทศ
คง ยู
เหตุปะทะที่สถานีปรินซ์เอดเวิร์ด พ.ศ. 2562
อุบัติการณ์ที่สถานีปรินซ์เอดเวิร์ด 31 สิงหาคม , หรือ อุบัติการณ์ที่สถานีเอ็มทีอาร์ 31 สิงหาคม, กล่าวถึงเหตุการณ์ที่ตำรวจฮ่องกงได้อ้างว่าไม่ได้เลือกปฏิบัติต่อการปฏิบัติงานหน้าที่ โดยได้กระทำโจมตีผู้โดยสารที่กำลังกลับบ้านโดยถูกกล่าวว่าเป็นผู้ประท้วงที่สถานีปรินซ์เอดเวิร์ดในวันที่ 31 สิงหาคม พ.ศ. 2562 หลังจากเกิดการประท้วงในวันเดียวกัน เหตุปะทะดังกล่าวคล้ายกับกรณีเหตุปะทะที่หยวนหลง พ.ศ. 2562 และการปฏิบัติหน้าที่ของเจ้าหน้าที่ตำรวจเหมือนผู้ก่อการร้าย มีข่าวลือว่าเจ้าหน้าที่ตำรวจได้สังหารผู้ประท้วงหลายคนที่สถานี แต่ตำรวจปฏิเสธกับเรื่องนี้ อย่างไรก็ดี ได้มีการไว้อาลัยที่หน้าทางออกทางเดียวของสถานี
จากการรายงานของสื่อสิ่งพิมพ์หลายฉบับ กลุ่มผู้ประท้วงมักจะก่อม็อบฉับพลันที่บริเวณเส้นทางเดินรถไฟเอ็มทีอาร์ โดยถูกอ้างว่าได้สร้างความเสียหายแก่สถานีเอ็มทีอาร์หลายแห่ง สถานีเอ็มทีอาร์มงก๊ก เป็นสถานีระหว่างสายกวนถังและสายฉวนวัน ผู้ประท้วงได้ปะทะกับกลุ่มผู้ต่อต้านการประท้วงที่รถไฟของสายกวนถัง (ไปทางสถานีทิวเก็งเล็ง) เฉกเช่นเดียวกับกรณีสถานีปรินซ์เอดเวิร์ดที่รถไฟจอดประจำการไว้อยู่ กลุ่มผู้ต่อต้านการประท้วงนั้นติดอาวุธ อาทิ ค้อน และคัตเตอร์
เจ้าหน้าที่ตำรวจได้มาถึงสถานีปรินซ์เอ็ดเวิร์ด และดำเนินการจับกุมผู้ประท้วงที่ชานชาลา และได้ตรึงกำลังประจำการสายกวนถัง (ไปทางสถานีทิวเก็งเล็ง) และสายฉวนวัน (ไปทางสถานีกลาง) ไว้ใกล้กับรถไฟ
รถไฟได้จอดที่สถานีโหยวหมาตี้ เพื่อนำผู้บาดเจ็บขึ้นรถไปสู่โรงพยาบาล และรอยเลือด เศษเนื้อเยื่อ กับร่มสามารถพบในที่เกิดเหตุ ในเวลาต่อมา ตำรวจสั่งปิดสถานี นักข่าวและแพทย์ไม่ได้รับอนุญาตเข้าที่เกิดเหตุ มีแพทย์ได้เขียนป้ายข้อความแสดงว่า "การขัดขวางการปฏิบัติงานด้านการช่วยเหลือถือว่าเป็นการกระทำผิดกฎมนุษยธรรมระหว่างประเทศ" โดยได้รับความสนใจจากสื่อมวลชนอย่างมาก
หลังจากเหตุปะทะ มีผู้บาดเจ็บ 7 รายได้ถูกส่งไปโรงพยาบาลผ่านขบวนรถไฟสถานีลี่จือกกผ่านสายฉวนวันจนไปสู่รถพยาบาล มีผู้บาดเจ็บ 3 รายจากเหตุปะทะที่สายกวนถัง โดยได้ถูกส่งไปโรงพยาบาลผ่านขบวนรถไฟสถานีโหยวหมาตี้ ก่อนที่นักผจญเพลิงจากกรมบริการดับเพลิงฮ่องกง เจ้าหน้าที่ยืนยันว่าช่วงแรกเจ้าหน้าที่ตำรวจปฏิเสธให้เข้าภายในที่เกิดเหตุ และความล่าช้าในการช่วยเหลือ รายงานระบุว่าผู้บาดเจ็บมาถึงโรงพยาบาลใช้เวลา 2.5 ชั่วโมง
มีผู้ถูกจับกุม 65 คนภายในวันที่ 1 พฤศจิกายนจากการมีส่วนรวมกับเหตุปะทะ ตำรวจได้แจ้งข้อกล่าวหากับผู้ถูกจับกุม "ชุมนุมโดยไม่ได้รับอนุญาต" "ทำลายทรัพย์สินราชการ" และ "ขัดขวางการปฏิบัติของเจ้าพนักงาน" อย่างไรก็ตาม มีรายงานว่าผู้ต่อต้านการประท้วงนั้นมีพยานเห็นว่าพกอาวุธ แต่ไม่ถูกจับกุม ทั้งที่ผู้ต่อต้านการประท้วงได้ปะทะจนให้ผู้คนบาดเจ็บ นอกจากนี้ เจ้าหน้าที่ตำรวจที่อยู่ในเหตุการณ์ก็ไม่ได้รับการสอบสวนทางวินัยตามขั้นตอนทางกฎหมาย
หลักจากนั้น ตำรวจได้แจ้งข้อหาสองคน โดยมีอายุ 33 ปี กับ 13 ปี ในข้อหา "ครอบครองอาวุธสงครามหรืออาวุธที่ก่อให้อันตรายโดยไม่ได้รับอนุญาต" คดีได้ถูกไต่สวนจากศาลครั้งแรกเมื่อวันที่ 2 กันายายน ซึ่งจะถูกไต่สวนครั้งที่สองภายในเดือนพฤศจิกายน ผู้ต้องหา 62 คนได้รับอนุญาตในการประกันตัว เยาวชนอายุ 15 ปีในรับการปล่อยตัวในเดือนตุลาคม ศาลไม่อนุมัติคำขอไดรับการคุ้มครองจากเจ้าหน้าที่ตำรวจ
หลังเหตุการณ์.
กรมบริการดับเพลิงฮ่องกงได้สรุปยอดรวมของผู้บาดเจ็บจาก 10 คน เป็น 7 คน